ПРОТОКОЛ № 31
от заседанието на Комисия по правни и институционални въпроси 
към Пленума на Висшия съдебен съвет, проведено на 26 септември 2016 г.

Днес, 26 септември 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА - отсъства

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ
					КАРОЛИНА НЕДЕЛЧЕВА
					МАГДАЛЕНА ЛАЗАРОВА
					НЕЗАБРАВКА СТОЕВА - отсъства
					КАЛИН КАЛПАКЧИЕВ - отсъства

На заседанието присъстват експертните сътрудници на комисията Христина Тодорова – директор на дирекция „Международна дейност“ и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Доклад от член на Висшия съдебен съвет относно участие в конференция на тема „Електронно правосъдие и e-CODEX“ в периода 18 – 21 май 2016 г. в гр. Амстердам, Кралство Нидерландия.

Д Н Е В Е Н   Р Е Д:

1. ОТНОСНО: Обобщена информация за изпълнение на препоръките от Доклада за оценка на България от Четвъртия кръг на мониторинга на Групата държави срещу корупцията (ГРЕКО) на тема „Превенция на корупцията по отношение на народните представители, съдиите и прокурорите“. /отложена точка от заседание на комисията проведено на 19.09.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Приема за сведение и изпраща на Министерство на правосъдието обобщена информация за изпълнение на препоръките от Доклада за оценка на България от Четвъртия кръг на мониторинга на Групата държави срещу корупцията (ГРЕКО) на тема „Превенция на корупцията по отношение на народните представители, съдиите и прокурорите“.

2. ОТНОСНО: Четвърти периодичен доклад на Република България по изпълнение на задълженията по Международния пакт по граждански и политически права, изпратен от Министерство на външните работи, с молба за бележки и коментари при съществени пропуски и неясноти – срок 30 септември 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Приема за сведение предоставената информация относно изготвянето на IV периодичен доклад на Република България по изпълнение на задълженията, произтичащи от Международния пакт по граждански и политически права.

3. ОТНОСНО: Информация от Министерство на Правосъдието на Република Кипър, препратена от Министерство на правосъдието на Република България по повод прилагането на Регламент (ЕО) № 1393/2007 относно връчване на съдебни и извънсъдебни документи по граждански или търговски дела.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Приема за сведение информацията.
3.2. Изпраща информацията до районните съдилища, които са компетентни по прилагането на Регламент (ЕО) № 1393/2007 относно връчване на съдебни и извънсъдебни документи по граждански и търговски дела.
3.3. Решението по т. 3 да се изпрати на Министерство на правосъдието.

4. ОТНОСНО: Писмо от Министерство на правосъдието относно съгласуване на проект на Наредба за изменение и допълнение на Наредба № Н-1 от 16.05.2014 г. за съдебните преводачи./отложена точка от заседание на комисията проведено на 12.09.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Предлага на Пленума на Висшия съдебен съвет да СЪГЛАСУВА проекта на Наредба за изменение и допълнение на Наредба № Н-1 от 16.05.2014 г. за съдебните преводачи.
4.2. Внася предложението за разглеждане в заседание на Пленума на Висшия съдебен съвет, насрочено за 06.10.2016 г.

5. ОТНОСНО: Писмо от Министерство на правосъдието относно проект на Закон за изменение и допълнение на Закона за правната помощ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Предлага на Пленума на Висшия съдебен съвет да ИЗРАЗИ положително становище по проекта на Закона за изменение и допълнение на Закона за правната помощ.
5.2. Внася предложението за разглеждане в заседание на Пленума на Висшия съдебен съвет, насрочено за 29.09.2016 г.

6. ОТНОСНО: Информация от председателя на Районен съд гр. Балчик във връзка с решение на КПИВ по протокол № 26/11.07.2016 г., т. 7. /отложена от заседание на комисията проведено на 19.09.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Отлага разглеждането на т. 6 за следващо заседание.

7. ОТНОСНО: Решение на Комисия „Бюджет и финанси“ по протокол № 34 от 14.09.2016 г., т. 33 относно изменение и актуализиране на размера на основно възнаграждение на изборен член на ВСС съгласно разпоредбата на чл. 218, ал. 1 от ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Предлага на Комисия „Бюджет и финанси“ на 28.09.2016 г., от 10.00 ч., да се проведе съвместно заседание на двете комисия за обсъждане на поставения въпрос.
7.2. Решението по т. 7 да се изпрати на Комисия „Бюджет и финанси“.

8. ОТНОСНО: Преписка № 94-00-957/2015 г. по поредна молба от Здравко Станев, изпратена от Комисията по професионална етика към Съдийската колегия на ВСС, за преценка по искането за сключване на споразумение.
	МОТИВИ: С решение от 14 декември 2007 г. на Районен съд Стара Загора Здравко Станев е осъден за клевета срещу длъжностно лице (съдия-докладчик по съдебно производство, в което г-н Станев е страна), като Съдът му е наложил глоба от 5000 лв. и обществено порицание.
С окончателно решение от 17 март 2008 г. Окръжен съд Стара Загора е отменил присъдата в едната й част и я потвърждава в останалата, като съответно намалява глобата на 2500 лв. 
	В молбата си Здравко Станев претендира дължими суми на основание постановено от Европейския съд по правата на човека решение по подадена от него жалба с Вх. № 18312/2008 г., съгласно което с постановяване на осъдителна присъда спрямо жалбоподателя е осъществено нарушение на чл. 10 от Европейската конвенция за правата на човека. С цитираното решение ЕСПЧ е присъдил на Здравко Станев обезщетение от 3500 евро обезщетение за претърпени неимуществени вреди, както и всички данъци, които биха могли да бъдат наложени и лихва за забава.
	Безспорно съгласно чл. 46, ал. 1 от ЕКПЧ държавите, ратифицирали конвенцията, се задължават да изпълняват окончателните решения по същество на Съда по всяко дело, по което те са страна. В този смисъл присъденото от ЕСПЧ обезщетение за претърпени неимуществени вреди е дължимо на Здравко Костадинов, като изпълнението подлежи на изпълнение от правителството на Р. България. Постановеното решение на ЕСПЧ обаче не отменя решение № 28/17.03.2008 г. на ОС Стара Загора. Последното съдебно решение е окончателно и е влязло в законна сила.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Не са налице основания за сключване на споразумение между Висш съдебен съвет и Здравко Станев, поради което подадената от него молба следва да бъде оставена без уважение.
8.2. Решението по т. 8 да се изпрати на Комисията по професионална етика към Съдийската колегия на ВСС.
 
ДОПЪЛНИТЕЛНИ ТОЧКИ:

9. ОТНОСНО: Доклад от член на Висшия съдебен съвет относно участие в конференция на тема „Електронно правосъдие и e-CODEX“ в периода 18 – 21 май 2016 г. в гр. Амстердам, Кралство Нидерландия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. Предлага на Пленума на Висшия съдебен съвет да ПРИЕМЕ  за сведение доклада Елка Атанасова – член на Висшия съдебен съвет относно участие в конференция на тема „Електронно правосъдие и e-CODEX“ в периода 18 – 21 май 2016 г. в гр. Амстердам, Кралство Нидерландия.
9.2. Предлага на Пленума на Висшия съдебен съвет да ВЪЗЛОЖИ публикуването на Доклада на интернет страницата на Висшия съдебен съвет в раздел – Международна дейност/ Доклади от международни срещи и протоколни посещения в други държави, съдържащи информация за съдебните им системи.
9.3. Внася предложението за разглеждане в заседание на Пленума на Висшия съдебен съвет, насрочено за 06.10.2016 г.

ПРЕДСЕДАТЕЛ
НА КОМИСИЯТА:		/П/     
                     ЮЛИАНА КОЛЕВА